《花朝州大夫李公集诸生于燕喜亭论学寻命童子歌鹿鸣赋二首 其一》
明代·莫与齐

韩刘游后古亭虚，太守今劳驻隼旟。骀荡春风吹讲席，周遭山色胜环滁。

听来元论迷俱破，赋就缁衣气转舒。小大从公移白日，煌煌银烛照葱裾。

作者简介：莫与齐（？—一六二七），字元慎，号苍屏。连州人。明神宗万历四十三年（一六一五）举人，明熹宗天启二年（一六二二）进士。初授太平府推官，引疾致仕，卒。有《曙先斋诗集》。清同治《连州志》卷七有传。